**NACRT KRITERIJA ZA ODABIR NAJPOVOLJNIJE PONUDE TE RELATIVNI PONDER KRITERIJA**

**u provedbi tehničkih konzultacija za postupak javne nabave:**

***Uređaj za operacije prednjeg i stražnjeg segmenta oka,* evid. broj nabave: MV-25/25**

Kriterij za odabir ponude na temelju članku 283. ZJN 2016 je ekonomski najpovoljnija ponuda (ENP) koja ispunjava sve uvjete i zahtjeve navedene u ovoj Dokumentaciji. ENP se utvrđuje sukladno članku 284. ZJN 2016.

**Kriteriji povezani s predmetom nabave su:**

1. Cjenovni kriterij – C
2. Dodatne funkcionalnosti uređaja - DFU

Kriteriji odabira i njihov relativni značaj prikazani su u tablici:

|  |  |  |
| --- | --- | --- |
| **Kriterij** | **Maksimalni broj bodova** | **Relativni ponder** |
| Cijena ponude | 70 | 70% |
| Dodatne funkcionalnosti uređaja | 30 | 30% |
| **Maksimalni broj bodova** | 100 | 100% |

Najpovoljnija ponuda je valjana ponuda s ukupno najvećom ocjenom dobivenom zbrojem svih kriterija. Maksimalan broj bodova koje ponuda može dobiti je 100 bodova.

**U= C+DFU**

U - ukupan broj bodova

C - broj bodova ponude po izračunu za cjenovni kriterij

DFU - broj bodova ponude po izračunu za kriterij dodatnih funkcionalnosti uređaja

Naručitelj će nakon što izvrši bodovanje valjanih ponuda iste rangirati prema broju bodova od one koja je ostvarila najveći broj bodova pa nadalje, te će sukladno kriteriju ekonomski najpovoljnije ponude odabrati onu ponudu koja ostvari najveći broj bodova. Ako su dvije ili više valjanih ponuda jednako rangirane prema kriteriju za odabir ponude, temeljem članka 302. stavak 3. ZJN 2016, Naručitelj će odabrati ponudu koja je zaprimljena ranije.

**Opis kriterija i način utvrđivanja bodovne vrijednosti**

Način izračuna:

1. **Cjenovni kriterij**

Naručitelj kao jedan od kriterija određuje cijenu ponude. Temeljem članka 294. stavak 2. ZJN 2016 Naručitelj uspoređuje cijene s porezom na dodanu vrijednost budući da Naručitelj ne može koristiti pravo na pretporez. Maksimalan broj bodova koji ponuditelji mogu dobiti po ovom kriteriju iznosi 70 (sedamdeset) bodova.

Prihvatljiva ponuda s najnižom cijenom dobit će maksimalan broj bodova, a svaka druga razmjerno manji broj bodova prema sljedećoj formuli:

**C\*70**

C - broj bodova ostvarenih na temelju cijene promatrane ponude

CN - najniža cijena ponude u postupku nabave

CP - cijena ponude koja se ocjenjuje

70 - najviši ostvarivi broj bodova na temelju kriterija cijena

**b) Dodatne funkcionalnosti uređaja**

Naručitelj će dodatne funkcionalnosti uređaja bodovati na sljedeći način:

|  |  |
| --- | --- |
| **Dodatne funkcionalnosti uređaja** | **Broj bodova** |
| Rad na principu venturi pumpe | 5 |
| Rad s ultrazvučnom (fako) sondom, frekvencije od 30-46.5kHZ, koja ima mogućnost:  - visokofrekventne longitudinalne kretnje metalnog   nastavka,  - visokofrekventne torzione kretnje metalnog   nastavka  - kombinacije rada visokofrekventne longitudinalne i visokofrekventne torzione kretnje metalnog nastavka | 15 |
| Brzina rezanja minimalno 20 000 rezova/min s mogućnošću podešavanja duljine trajanja otvorenosti rezača vitrektomijske sonde u jednom intervalu rezanja | 10 |

Maksimalan broj bodova koji ponuditelji mogu dobiti bodovanjem ponude po kriteriju dodatnih funkcionalnosti uređaja zbrajanjem svih bodova sukladno iskazanim bodovima u tablici iznosi 30 (trideset) bodova.

Svako dodatno svojstvo ponuđenog proizvoda ponuditelji dokazuju katalogom, prospektom proizvoda, tehničkom dokumentacijom ili Izjavom proizvođača ili ovlaštenog zastupnika proizvođača opreme u EU koje su obvezni dostaviti kao sastavni dio elektroničke ponude.